ddrg/super_eurlex huggingface dataset:
BESLUTNING FRA DET RÅDGIVENDE UDVALG FOR DET EUROPÆISKE KUL- OG STÅLFÆLLESSKAB om afsættelse af tilstrækkelige budgetmidler til sociale og arbejdsmarkedspolitiske støtteforanstaltninger (95/C 40/03)

(Tekst af betydning for EØS)

(Enstemmigt vedtaget på det 318. plenarmøde den 16. december 1994 - ét medlem undlod at stemme)

DET RÅDGIVENDE UDVALG FOR DET EUROPÆISKE KUL- OG STÅLFÆLLESSKAB -

- er af den opfattelse, at budgetmidlerne på 240 mio. ECU til sociale støtteforanstaltninger ikke er tilstrækkelige;

- konstaterer, at de ansøgninger, som medlemsstaterne indtil nu har indgivet, ifølge Kommissionen allerede lægger beslag på 185 mio. ECU, og at der til alle de foranstaltninger, som skal igangsættes i 1995, kun er midler i størrelsesordenen 55 mio. ECU til rådighed, selv om der også i 1995 kan ventes yderligere betragtelige tab af arbejdspladser;

- minder om, at Europa-Kommissionen og medlemsstaterne som fælles mål har at nedbringe arbejdsløsheden, og at de arbejdsmarkedspolitiske foranstaltninger i overensstemmelse hermed må intensiveres;

- er af den opfattelse, at de påtænkte nedskæringer blokerer for en socialt forsvarlig omstilling af jern- og stålregionerne;

- opfordrer Kommissionen til at øge budgetmidlerne på grundlag af de i 1995 indgivne ansøgninger og at lægge hovedvægten på uddannelse, omskoling og foranstaltninger til forbedring af den regionale mobilitet samt på bekæmpelse af ungdomsarbejdsløsheden i de berørte regioner.
RÅDETS RESOLUTION af 20. december 1995 om generiske lægemidler (95/C 350/06)

RÅDET FOR DEN EUROPÆISKE UNION HAR,

som henviser til traktaten om Det Europæiske Fællesskab,

og som tager følgende i betragtning:

Rådet mener i sin resolution af 30. november 1995 om indførelse af krav om sundhedsbeskyttelse i Fællesskabets politikker, at Fællesskabet skal være særlig opmærksom på følgerne for sundheden af de aktiviteter, der foreslås på en række områder, herunder fri bevægelighed for varer;

Fællesskabets overordnede strategi for indsatsen på folkesundhedsområdet skal omfatte aktioner, der har til formål at forbedre forståelsen af samt behandle de følger, som frie varebevægelser og ganske særlig fri varebevægelse for lægemidler har for menneskers sundhed;

medlemsstaternes myndigheder har enekompetence i spørgsmål vedrørende lægemidlers pris og offentlige finansiering;

generiske lægemidler kan medvirke til større gennemsigtighed og skærpet konkurrence på markedet; anvendelsen af sådanne lægemidler kan forbedre omkostningseffektiviteten, som fremhævet i Kommissionens meddelelse til Europa-Parlamentet og Rådet af 2. marts 1994 om retningslinjer for industripolitikken inden for lægemiddelsektoren i Det Europæiske Fællesskab;

Europa-Parlamentet anmoder i sin beslutning af 19. november 1993 om sundhedspolitik efter Maastricht Kommissionen om at undersøge, om det er muligt at fremme en bredere anvendelse af generiske lægemidler;

en fælles benævnelse for generiske lægemidler kan gøre det lettere at identificere dem;

det vil være særdeles nyttigt for medlemsstaternes at have kendskab til situationen i sektoren for generiske lægemidler, herunder generiske mærkelægemidler,

OPFORDRER Kommissionen til i nært samarbejde med medlemsstaterne og på baggrund af de retningslinjer, der er angivet i bilaget, at udarbejde en rapport om den politik, der føres af landene i Den Europæiske Union og de øvrige lande i OECD, herunder navnlig USA, Canada og Japan, med henyn til generiske lægemidler.

BILAG

Elementer, der skal tages hensyn til

1. En opgørelse over eksisterende regler, herunder foranstaltninger med henblik på at fremme ordinering og distribution af generiske lægemidler.

2. En opgørelse over tekniske krav ved evaluering af generiske lægemidler, betingelserne for deres registrering, og de særforskrifter, der skal lette opnåelse af tilladelse til markedsføring af disse lægemidler.

3. En analyse af følgerne for folkesundheden af prisforskellene mellem generiske lægemidler og patentbeskyttede produkter samt de generiske lægemidlers markedsandel.

4. En oversigt over den lovgivning, som gælder for den internationale handel.
RÅDETS RESOLUTION af 20. december 1995 om præparater fremstillet på basis af lægeplanter (95/C 350/05)

RÅDET FOR DEN EUROPÆISKE UNION,

som henviser til traktaten om oprettelse af Det Europæiske Fællesskab,

og som tager følgende i betragtning:

Rådet mener i sin resolution af 30. november 1995 om indførelse af krav om sundhedsbeskyttelse i Fællesskabets politikker, at Fællesskabet skal være særlig opmærksom på følgerne for sundheden af de aktiviteter, der foreslås på en række områder, herunder fri bevægelighed for varer;

Fællesskabets overordnede strategi for indsatsen på folkesundhedsområdet skal omfatte aktioner, der har til formål at forbedre forståelsen af samt behandle de følger, som frie varebevægelser og ganske særlig frie varebevægelser for lægemidler har for menneskers sundhed;

lægeplanter anvendes i stadig større grad i Den Europæiske Union;

præparater fremstillet af lægeplanter er af betydning for folkesundheden, og Verdenssundhedsorganisationens anbefalinger bør tages i betragtning;

disse præparater forekommer i meget forskellige præsentationsformer på markedet;

beskyttelse af folkesundheden må være et prioriteret mål på fællesskabsplan;

de bør i øvrigt tages behørigt hensyn til, hvorledes hindringer for industriens udvikling og for den frie samhandel med disse produkter inden for Den Europæiske Union kan undgås;

der er specifikke problemer i forbindelse med kontrollen med råvarer og præparater fremstillet på basis af lægeplanter fra tredjelande for at sikre deres kvalitet;

der bør tages hensyn til disse præparaters særlige egenskaber;

det er nødvendigt at sikre beskyttelse af forbrugernes sundhed gennem hele fremstillings-, distributions- og markedsføringskæden,

OPFORDRER Kommissionen til i nært samarbejde med medlemsstaterne at undersøge den nuværende situation og især:

- om der i forbindelse med råvarer og præparater fremstillet på basis af lægeplanter opstår folkesundhedsproblemer, som kræver en indsats fra Fællesskabets side;

- om der er vanskeligheder forbundet med fællesskabsbestemmelser for sådanne præparater, og hvilke præciseringer der eventuelt skal foretages med hensyn til den retlige status for præparater fremstillet på basis af lægeplanter under hensyn til Fællesskabets bestemmelser om farmaceutiske specialiteter;

- hvilke kontrolforanstaltninger der eventuelt er nødvendige for at sikre kvaliteten af råvarer og præparater fremstillet på basis af lægeplanter, herunder råvarer og præparater, der indføres fra tredjelande;

- hvilke specifikke krav der må opfyldes for at sikre beskyttelsen af folkesundheden.
RÅDETS RESOLUTION af 20. december 1995 om medlemsstaternes gensidige anerkendelse af lægerecepters gyldighed (95/C 350/04)

RÅDET FOR DEN EUROPÆISKE UNION,

som henviser til traktaten om oprettelse af Det Europæiske Fællesskab,

og som tager følgende i betragtning:

Rådet mener i sin resolution af 30. november 1995 om indførelse af krav om sundhedsbeskyttelse i Fællesskabets politikker, at Fællesskabet skal være særlig opmærksom på følgerne for sundheden af de aktiviteter, der foreslås på en række områder, herunder fri bevægelighed for varer;

Fællesskabets overordnede strategi for indsatsen på folkesundhedsområdet skal omfatte aktioner, der har til formål at forbedre forståelsen af samt behandle de følger, som frie varebevægelser og ganske særlig frie varebevægelser for lægemidler har for menneskers sundhed;

det indre marked indebærer et område uden indre grænser med fri bevægelighed for varer, personer, tjenesteydelser og kapital;

patienter, der rejser mellem medlemsstaterne, risikerer i praksis ikke at kunne købe de lægemidler, de har fået ordineret af en læge, der er autoriseret i en anden medlemsstat;

i henhold til traktaten og Rådets direktiv 93/16/EØF af 5. april 1993 om fremme af den frie bevægelighed for læger og gensidig anerkendelse af deres eksamensbeviser, certifikater og andre kvalifikationsbeviser (1) er enhver forskelsbehandling på grundlag af nationalitet i forbindelse med etablering og tjenesteydelser på lægeområdet forbudt;

denne resolution berører ikke bestemmelserne vedrørende de nationale sociale sikringsordningers betaling eller godtgørelse af lægemidler;

endvidere berører denne resolution ikke recepter på stoffer, der i henhold til De Forenede Nationers internationale konventioner er klassificeret som narkotika eller psykotrope stoffer, i mængder der gør, at stoffet er omfattet af disse konventioner,

OPFORDRER Kommissionen til i samarbejde med medlemsstaterne og under hensyn til de kompetente internationale organisationers drøftelser herom, at undersøge den nuværende situation med hensyn til gensidig anerkendelse af lægerecepter i medlemsstaterne. Undersøgelsen bør omfatte en analyse af

- betydningen af de praktiske problemer

- apotekernes muligheder for at foretage en korrekt identifikation af lægerecepter og dermed undgå fejl ved udleveringen af lægemidler

- svindel, der navnlig skyldes trykning af falske recepter eller anvendelse af stjålne recepter.

(1) EFT nr. L 165 af 7. 7. 1993, s. 1.
BILAG III.4

Udsendelse af fælles rapporter om situationen i visse tredjelande og disses fortrolighed (Teksten er vedtaget af Rådet den 20. juni 1994)

- De fælles rapporter, eventuelt ledsaget af en intern note fra CIREA til Styringsgruppe I (Indvandring og Asyl) med dets bemærkninger, sendes til delegationscheferne i gruppen, hvorefter disse tager stilling til den nationale udsendelse af de fælles rapporter inden for de grænser, der er fastsat i de to nedenfor anførte led.

- De nationale myndigheder, som er kompetente i asyl- og udlændingespørgsmål, kan bruge disse rapporter sammen med de andre oplysninger, de har til rådighed.

- Alt efter de nationale procedurer vil disse rapporter kunne blive bekendtgjort for personer, der er parter i en tvist ved en retssag mod en afgørelse, som er truffet af de myndigheder, der er kompetente i asyl- og udlændingespørgsmål.
BILAG III.3

Passerseddelformular for overførsel af en asylansøger fra en medlemsstat til en anden (Teksten er vedtaget af Rådet den 20. juni 1994)

>START GRAFIK>

(MEDLEMSSTAT)

(KOMPETENT MYNDIGHED)

referencenummer (*)

PASSERSEDDEL

Udstedt i medfør af artikel 11 og 13 i Dublin-konventionen af 15. juni 1990 om fastsættelse af, hvilken stat der er ansvarlig for behandlingen af en asylansøgning, der indgives i en af De Europæiske Fællesskabers medlemsstater.

Kun gyldig til overførsel fra .......... (1) til .......... (2); asylansøgeren skal indfinde sig i .......... (3) inden den .......... (4).

Udstedt i: .

EFTERNAVN: .

FORNAVNE: .

FØDESTED OG FØDSELSDATO: .

NATIONALITET: .

Udstedelsesdato: .

FOTO

SEGL

.

For (den kompetente myndighed)

Indehaveren af denne passerseddel er blevet identificeret af myndighederne .......... (5) (6).

Dette dokument er udelukkende udstedt i medfør af Dublin-konventionens artikel 11 og 13 og udgør under ingen omstændigheder et dokument, der kan sidestilles med et rejsedokument, der giver tilladelse til at passere de ydre grænser, eller med et dokument, der beviser indehaverens identitet.

(*) Referencenummeret tildeles af den medlemsstat, hvorfra overførslen finder sted.

(1) Den medlemsstat, hvorfra overførslen finder sted.

(2) Den medlemsstat, hvortil overførslen finder sted.

(3) Det sted, hvor asylansøgeren skal indfinde sig i den anden medlemsstat.

(4) Fristen for, hvornår asylansøgeren skal indfinde sig i den anden medlemsstat.

(5) På grundlag af følgende rejsedokumenter eller identitetspapirer, som er forelagt myndighederne.

(6) På grundlag af asylansøgerens erklæring eller andre dokumenter end rejsedokumenter og identitetspapirer.

>SLUT GRAFIK>
BILAG II.1

RÅDETS HENSTILLING af 30. november 1994 om indførelse af et standardrejsedokument til brug for udsendelse af statsborgere fra tredjelande

RÅDET FOR DEN EUROPÆISKE UNION -

som henviser til traktaten om Den Europæiske Union, særlig artikel K.1, nr. 3, litra c),

som tager i betragtning, at bekæmpelse af tredjelandsstatsborgeres ulovlige indvandring, samt ulovlige ophold og udførelse af arbejde på medlemsstaternes område anses for at være et spørgsmål af fælles interesse,

som bemærker, at samråd og samarbejde om håndhævelser af udsendelsesforanstaltninger har høj prioritet i 1994-arbejdsprogrammet,

som erkender, at et seminar, der blev afholdt for nylig om udsendelsesforanstaltninger, viste, at langt de fleste medlemsstater har vanskeligheder med tredjelandsstatsborgere uden rejsedokumenter, som kræves udvist fra disse medlemsstaters område,

som ønsker at håndhæve udsendelsesforanstaltningerne mere effektivt -

HENSTILLER følgende:

- med virkning fra 1. januar 1995 bør omstående standardrejsedokument, der kun er gyldigt for en enkelt rejse, på passende måde anvendes i alle medlemsstater ved udsendelse af tredjelandsstatsborgere fra Unionens område

- dokumentet bør udarbejdes på sproget i den medlemsstat, der håndhæver udsendelsesafgørelsen

- dokumentet bør, hvor det er hensigtsmæssigt, oversættes til både fransk og engelsk.

>REFERENCE TIL EN FILM>

>START GRAFIK>

MEDLEMSSTAT

.

Reg. nr.:

Dok. nr.:

Reg. No./No d'enregistrement

Doc. no./No doc.

Kun gyldigt for en enkelt rejse fra: .

Valid for one journey from/Valable pour un seul voyage de

til: .

to/à

Efternavn: .

Name/Nom

Fornavn: .

Given name/Prénom

Fødselsdato: .

Date of birth/Date de naissance

Højde: .

Height/Taille

Særlige kendetegn:

Distinguishing marks/Signes particuliers

Nationalitet: .

Nationality/Nationalité

FOTO

Photo/Photo

Adresse i hjemlandet (hvis kendt): .

.

.

Address in home country (if known)/Adresse dans le pays d'origine (si connu)

Segl/Stempel

Seal/Sceau

Sceau/Cachet

Udstedende myndighed:.

Issuing authority/Autorité de délivrance

Udstedelsessted: .

Issued at/Lieu de délivrance

Udstedelsesdato: .

Issued on/Date de délivrance

Underskrift: .

Signature/Signature

Bemærkninger/Observations/Remarks: .

.

.

>SLUT GRAFIK>
BILAG IV.3

Fortegnelse over honorære konsuler, der allerede er bemyndiget til at udstede visa, og som i en overgangsperiode også vil få bemyndigelse til at udstede ensartede visa (Teksten er vedtaget af Rådet den 20. juni 1994)

Honorære konsuler vil ikke blive bemyndiget til at udstede ensartede visa. Visse honorære konsuler for Danmark og Nederlandene, som allerede har denne bemyndigelse, kan dog midlertidigt fortsætte med at udstede visa.

Dette vedrører Danmarks og Nederlandenes honorære konsuler i følgende byer:

a) Danmark:

- Malmö (Sverige)

- Göteborg (Sverige)

- Stavanger (Norge)

b) Nederlandene:

- Nassau (Bahamas)

- Manama (Bahrain)

Tilladelserne i litra a) og b) gælder i tre år fra ordningens ikrafttræden.
BERETNING FRA REVISIONSRETTEN FOR DE EUROPÆISKE FÆLLESSKABER om Det Europæiske Kul- og Stålfællesskabs årsregnskab pr. 31. december 1995

1. Denne beretning omhandler rigtigheden af Kommissionens (Den Høje Myndigheds) regnskaber. Beretningen afgives i henhold til artikel 45 C i Traktaten om oprettelse af Det Europæiske Kul- og Stålfællesskab.

2. Retten har revideret Det Europæiske Kul- og Stålfællesskabs bogføring og årsregnskab pr. 31. december 1995. Revisionen er foretaget i overensstemmelse med almindeligt anerkendte revisionsprincipper og har omfattet de revisionshandlinger, der er anset for nødvendige.

3. Det er Rettens opfattelse, at vedlagte årsregnskab, der omfatter balance pr. 31. december 1995, resultatopgørelse for regnskabsåret, der afsluttedes pr. 31. december 1995, fordelingen af resultatet for regnskabsåret, der afsluttedes pr. 31. december 1995, og noterne til årsregnskabet pr. 31. december 1995, er opstillet efter almindeligt anerkendte regnskabsprincipper og giver et retvisende billede af Det Europæiske Kul- og Stålfællesskabs aktiver og finansielle stilling pr. 31. december 1995 og af resultatet for det regnskabsår, der afsluttedes pr. 31. december 1995.

Luxembourg, den 28. juni 1996.

Bernhard FRIEDMANN

Formand for Revisionsretten

Armindo de SOUSA RIBEIRO

Medlem af Revisionsretten
RÅDETS KONKLUSIONER af 15. juli 1996 vedrørende aktioner på det demografiske område (96/C 224/05)

RÅDET FOR DEN EUROPÆISKE UNION,

1) HAR indgående DRØFTET Kommissionens beretning om den demografiske situation i Den Europæiske Union (1995),

2) HAR NOTERET sig, at:

a) ved en fremskrivning af scenarier på mellemlang og lang sigt, udgør demografien et vigtigt instrument med henblik på at forstå de vigtigste tendenser i samfundet og deres dynamiske indbyrdes relation med den økonomiske vækst og den sociale situation. Befolkningens aldring udgør en nøglefaktor i disse tendenser;

b) visse af de aktioner, som iværksættes i Den Europæiske Union på dette område, skal supplere de aktioner, som iværksættes på nationalt plan. Det vil derfor være ønskeligt inden for de eksisterende strukturer at fremme en videnskabelig samordning i Den Europæiske Union om de metoder, der skal anvendes for at sikre resultaternes sammenlignelighed;

c) resultaterne af dette arbejde vil give medlemsstaterne og Kommissionen en supplerende dimension i forbindelse med tilpasningen af visse politikker inden for rammerne af deres respektive kompetencer;

d) de fælles overvejelser bør udbygges ved hjælp af en udveksling af oplysninger og synspunkter om specifikke emner. Der vil kunne iværksættes forskningsprojekter på EF-plan inden for de eksisterende strukturer,

3) OPFORDRER Kommissionen til at fortsætte arbejdet inden for rammerne af dens budgetmidler på grundlag af punkt 2.
RÅDETS KONKLUSIONER af 18. juni 1996 vedrørende smitsomme spongiforme encephalopatier (96/C 194/01)

Rådet af sundhedsministre udtrykker tilfredshed med, at det har fået forelagt spørgsmålet om TSE (smitsomme spongiforme encephalopatier), der er et problem for folkesundheden, så det kan drøfte hensigtsmæssige foranstaltninger til beskyttelse af folkesundheden, som der under alle omstændigheder bør tillægges afgørende betydning.

Rådet har med tilfredshed noteret sig arbejdsdokumentet fra Kommissionens tjenestegrene og erindrer om, at sundhedsministrene efter anmodning fra den tyske regering allerede drøftede spørgsmålet på samlingen den 30. marts 1994 under det græske formandskab.

Rådet mener på grundlag af de bedste tilgængelige videnskabelige oplysninger og under hensyn til det grundlæggende behov for at udvise forsigtighed, at det er nødvendigt at træffe alle passende forholdsregler for at udelukke risikoen for eventuel overførsel af BSE (bovin spongiform encephalopati).

Med henblik herpå anbefaler Rådet følgende foranstaltninger:

- iværksættelse af overvågningsmekanismer vedrørende det videnskabelige materiale om årsagerne til og overførsel af Creutzfeldt-Jakobs sygdom med henblik på en snarlig fastsættelse af de relevante foranstaltninger, der skal vedtages til beskyttelse af folkesundheden

- pålægge den tværfaglige videnskabelige komité, der allerede er omhandlet i konklusionerne fra Rådet (landbrug) af 29. april 1996, som uomgængeligt nødvendig og hastende foranstaltning at indlede sit arbejde, således at den kan forelægge Kommissionen videnskabelige udtalelser og udarbejde henstillinger vedrørende spørgsmål, der henhører under Fællesskabets kompetence, herunder navnlig forslag om konkrete politikker til bekæmpelse af TSE

- udvidelse af epidemiovervågningen af Creutzfeldt-Jakobs sygdom til alle medlemsstaterne på grundlag af de metoder, som er iværksat af fem medlemsstater

- fremme af udvekslingen mellem alle medlemsstater af erfaringer og viden om kontrol og diagnose af tilfældene

- iværksættelse af yderligere undersøgelser of forskning vedrørende TSE, herunder Creutzfeldt-Jakobs sygdom.

Rådet har besluttet at drøfte dette spørgsmål
EUROPA-PARLAMENTET, RÅDET OG KOMMISSIONENS ERKLÆRING af 6. marts 1995 om opførelse af finansielle bestemmelser i retsakter (96/C 102/03)

(Denne tekst erstatter og annullerer teksten offentliggjort i EFT nr. C 293 af 8. november 1995)

EUROPA-PARLAMENTET, RÅDET OG KOMMISSIONEN,

som tager følgende i betragtning:

I fælleserklæringen af 30. juni 1982 (1) hedder det bl.a.: »For at budgetproceduren kan få sin fulde betydning, skal man undgå at fastsætte maksimumsbeløb ved forordning, ligesom man skal undgå at opføre beløb i budgettet, som er større end de faktiske gennemførelsesmuligheder«;

ifølge en af de erklæringer, der er knyttet til den interinstitutionelle aftale af 29. oktober 1993 (2), skal bestemmelserne om budgetproceduren tages op til fornyet overvejelse på regeringskonferencen i 1996 »med henblik på at nå frem til et samarbejde mellem institutionerne på partnerskabsbasis« -

ERKLÆRER:

1. Retsakter om flerårige programmer, som vedtages ved fælles beslutningstagning

Disse retsakter indeholder en bestemmelse, hvori den lovgivende myndighed fastlægger finansieringsrammen for programmet for hele dets varighed.

Dette beløb udgør det primære referencegrundlag for budgetmyndigheden inden for rammerne af den årlige budgetprocedure.

Budgetmyndigheden - og Kommissionen, når den udarbejder sit foreløbige budgetforslag - forpligter sig til ikke at fravige dette beløb, medmindre der foreligger nye objektive og vedvarende omstændigheder, der dokumenteres i en klar og tydelig begrundelse.

2. Retsakter om flerårige programmer, som ikke vedtages ved fælles beslutningstagning

Disse retsakter må ikke anføre et »beløb, som skønnes nødvendigt«.

Agter Rådet at anføre et finansielt referencegrundlag, er dette grundlag kun et udtryk for den lovgivende myndigheds ønske og berører ikke budgetmyndighedens beføjelser i henhold til traktaten. Dette anføres i samtlige retsakter, der indeholder et sådant finansielt referencegrundlag.

Er det pågældende beløb aftalt som led i samrådsproceduren i henhold til fælleserklæringen af 4. marts 1975 (3), betragtes det som det primære referencegrundlag i henhold til punkt 1 i denne erklæring.

3. Finansieringsoversigten, der udarbejdes i henhold til artikel 3 i finansforordningen, er det finansielle udtryk for det foreslåede programs mål og indeholder et behovsoverslag for programmets varighed. Finansieringsoversigten ajourføres om nødvendigt i forbindelse med udarbejdelsen af det foreløbige budgetforslag på baggrund af programmets gennemførelse. Den ajourførte finansieringsoversigt sendes til budgetmyndigheden sammen med det foreløbige budgetforslag.

(1) EFT nr. C 194 af 28. 7. 1982, s. 1.

(2) EFT nr. C 331 af 7. 12. 1993, s. 1.

(3) EFT nr. C 89 af 22. 4. 1975, s. 1.